નવી દિલ્હી: વેલેન્ટાઈન ડેના દિવસે યુવા દિલોનું મિલન તો સામાન્ય બાબત છે, પરંતુ કોર્પોરેટ સેક્ટરની હરીફ કંપનીઅો પણ એકબીજાના પ્રેમમાં પડી અને ૨૦૧૭ના વેલેન્ટાઈન ડેના દિવસે એકબીજાને પ્રપોઝ કરતી જોવા મળી. પ્રાઈસ વોરમાં એકબીજાને નીચું દેખાડવામાં કોઈ પણ કસર ન છોડનારી એવિયેશન સેક્ટરની કંપનીઅો એર અેશિયા અને જેટ અેરવેઝની વચ્ચે પ્રેમ ભરેલા સંદેશાઅોની અાપલે થઈ તો સંચાર મંત્રાલયથી લઈને ટ્રાઈ સુધી ઘણા મુદ્દાઅો પર લડાઈ લડી રહેલી રિલાયન્સ જિઓ અને એરટેલ તેમજ અાઈ‌િડયા અને વોડાફોન વચ્ચે પણ ‘ઇલુ ઇલુ’ ચાલ્યું.